Булат Окуджава
Песента на Верешчагин

Превод от руски: Георги Динински, —

chitanka.info

Ваше Благородие, Госпожа Раздяла,

ние сме роднини с теб — тъй се получава.

Плика със писмото, не разкъсвай ти!

Нямам шанс в смъртта си. В любовта? — върви.

Ваше Благородие, Госпожа Чужбина,

страстно ме прегръщаше, но не си ми мила…

В ласкавите мрежи сърцето не лови.

Нямам шанс в смъртта си. В любовта? — върви.

Ваше благородие, Госпожа Късмет,

ту добра, ту лоша, караш ни подред.

Във гръдта олово, но не ме вини!

Нямам шанс в смъртта си. В любовта? — върви.

Ваше Благородие, Госпожа Победа,

значи в мойта песничка няма край куплета…

В клетвените думи чужда кръв кърви.

Нямам шанс в смъртта си. В любовта? — върви.

1967

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.